
RAPORT DE SPECIALITATE,
[bookmark: _GoBack]Subsemnata Nedelcu Mariana Camelia, şef serviciu buget, finanţe, contabilitate, impozite şi taxe, resurse umane şi salarizare, analizând Proiectul de Hotărâre privind aprobarea Regulamentului de Organizare şi Funcţionare  a aparatului   de specialitate al primarului oraşului Boldeşi-Scăeni am constatat următoarele:
Potrivit dispoziţiilor  art. 129, alin. (2) lit. ”a”,  din O.U.G. nr. 57/2019 privind Codul administrativ consiliul local are atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local. 
De asemenea, conform dispoziţiilor  art. 40 alin. (1) din Legea nr. 53/2003, Codul Muncii, republicat, cu modificările și completările ulterioare, angajatorul are obligația să stabilească organizarea şi funcţionarea unităţii;
Aparatul de specialitate al primarului oraşului Boldeşti-Scăeni este structurat pe compartimente funcţionale organizate la nivel de direcţie, servicii, birouri şi compartimente. Activitatea compartimentelor funcţionale se desfăşoară în baza Constituţiei şi a actelor normative emise în temeiul acesteia, şi a celor incidente de la nivelul Uniunii Europene.
        Regulamentul  de Organizare și Funcționare al aparatului de specialitate al Primarului Oraşului Boldeşti-Scăeni, a fost aprobat prin HCL nr. 130/30.08.2022. 
	Prin proiectul iniţiat se propune modificarea Regulamentului  în sensul trecerii anumitor atribuţii de la Serviciul Patrimoniu Local şi Monitorizare Servicii Publice la Serviciul Buget finante, contabilitate, impozite si taxe, resurse umane şi salarizare.    
Având în vedere cele mai sus prezentate şi ţinând cont de faptul că Regulamentul de Organizare și Funcționare (ROF) este un instrument de conducere care descrie structura unei organizații, prezentând pe diferitele ei componente atribuții, competenţe, niveluri de autoritate, responsabilități, mecanisme de relații,  urmare a modificărilor legislative consider că iniţierea proiectului de hotarâre este necesară.
Şef serviciu,
Nedelcu Mariana Camelia
